क्षेत्रीय भाषाओं को समृद्ध बनाएगी आप सरकार
राज्य ब्यूरो, नई दिल्ली : दिल्ली सरकार ने देश की 12 क्षेत्रीय भाषाओं की अकादमी बनाने की कवायद शुरू
राज्य ब्यूरो, नई दिल्ली :
दिल्ली सरकार ने देश की 12 क्षेत्रीय भाषाओं की अकादमी बनाने की कवायद शुरू की है। आप सरकार का मानना है कि देश की राजधानी होने के नाते दिल्ली में सभी राज्यों के लोग रहते हैं और इन्हें अपनापन महसूस कराने के लिए भाषाओं पर काम करने की जरूरत है। बृहस्पतिवार को उपमुख्यमंत्री मनीष सिसोदिया ने कला, संस्कृति व भाषा विभाग के सचिव को निर्देश दिया है कि क्षेत्रीय भाषाओं के लिए अकादमी बनाने का प्रस्ताव तैयार करें।
विभागीय सचिव को लिखे पत्र में उपमुख्यमंत्री ने कहा है कि दिल्ली में फिलहाल हिंदी, उर्दू, पंजाबी, भोजपुरी-मैथिली व सिंधी अकादमी काम कर रही है। यह विभिन्न क्षेत्रों में न सिर्फ भाषाओं के प्रोत्साहन पर काम रही हैं, बल्कि संस्कृति व परंपराओं का भी प्रसार कर रही हैं। पुरानी अकादमियों के बेहतर प्रदर्शन को देखते हुए ज्यादा से ज्यादा भाषाओं को प्रोत्साहित करने की जरूरत है। मनीष सिसोदिया के मुताबिक, विभाग द्वारा इन भाषाओं की अकादमी के गठन संबंधी प्रस्ताव आने के तुरंत बाद इसे कैबिनेट में लाया जाएगा। इसमें बंगाली, मराठी, गुजराती, तमिल, तेलगु, मलयाली, कन्नड़, उड़िया, असमिया, गढ़वाली-कुमाऊनी, कश्मीरी व मारवाड़ी अकादमी शामिल हैं।
Edited By Jagran
hin_Deva hin_Deva hin_Deva hin_Deva hin_Deva eng_Latn